Ο **Φράνκε φαν ντερ Στοκτ** (φλαμανδικά: **Vrancke van der Stockt** (προ του 1420 - 14 Ιουνίου 1495) ήταν πρώιμος Φλαμανδός ζωγράφος, ιδιαίτερα αξιοσημείωτος ως άμεσος διάδοχος και διαδότης της τέχνης του Ρόχιερ φαν ντερ Βάιντεν.

*Το τρίπτυχο της Λύτρωσης* (περ. 1455-59), λάδι σε ξύλο, 195 cm (76,8 in) x 326 cm (128,3 in). Μουσείο Πράδο, Μαδρίτη

Βίος
----

Το 1445 ο Φράνκε φαν ντερ Στοκτ έγινε "Δάσκαλος" στη Συντεχνία του Αγίου Λουκά των Βρυξελλών και κληρονόμησε το εργαστήριο του πατέρα του, Γιαν φαν ντερ Στοκτ, ο οποίος είχε αποβιώσει πρόσφατα. Το έργο του αναγνωρίστηκε ως σημαντικό και έγινε ο επίσημος ζωγράφος της πόλης ύστερα από τον θάνατο του Ρόχιερ φαν ντερ Βάιντεν το 1464. Υπηρέτησε, επίσης, ως σύμβουλος της πόλης κατά τα έτη 1465, 1472, και 1475 και ανέλαβε επικεφαλής της Συντεχνίας του Αγίου Ελίγιου (Saint Eligius) κατά το χρονικό διάστημα 1471 - 1473.

Με τη σύζυγό του Κατερινε ντε Μούγιεν () απέκτησαν δυο γιους, τον Μπέρνερτ φαν ντερ Στοκτ (προ του 1469 - μετά το 1538) και τον Μίχιελ φαν ντερ Στοκτ (προ του 1469 - ;). Και οι δύο έγιναν ζωγράφοι.

Έργο
----

Το έργο του φαν ντερ Στοκτ επηρεάστηκε έντονα από τον Ρόχιερ φαν ντερ Βάιντεν, με τον οποίο είναι πιθανό να συνεργάστηκαν. Σε σύγκριση με τον Βάιντεν, "διαθέτει απαλότερη σχεδίαση". Αν και οι μορφές του είναι "λεπτές, κομψές και πιο εξεζητημένες", δεν ήταν σε θέση να τους προσδώσει την ίδια κομψή κίνηση και το βαθύ δράμα που απεικόνιζαν τα έργα του δασκάλου του".

Συχνά αναπαρήγαγε μοτίβα από πίνακες του φαν ντερ Βάιντεν με μικρές μόνο τροποποιήσεις, όπως μαρτυρά το έργο του "Γονυπετής δωρητής με τον Άγιο Ιωάννη τον Βαπτιστή" (σήμερα στη συλλογή του μουσείου Allen Memorial Art), στο οποίο η μορφή του Αγίου μοιάζει εκπληκτικά με αυτήν του πίνακα του Βάιντεν "Η Παναγία των Μεδίκων" Η *Πιετά* του, επίσης, έχει ως πρότυπο την *Πιετά* του φαν ντερ Βάιντεν.

Αν και κατά κύριο λόγο ήταν ζωγράφος, ο φαν ντερ Στοκτ έφτιαξε και προσχέδια για κεντήματα και ταπισερί καθώς και σχέδια για ξυλογραφίες.

Κανένα έργο του δεν είναι τεκμηριωμένο: Τα έργα του αποδίδονται σε αυτόν επί τη βάσει της στυλιστικής τους σχέσης με το "τρίπτυχο της Λύτρωσης" που σήμερα βρίσκεται στο Μουσείο Πράδο της Μαδρίτης, το οποίο δεν αποδόθηκε σε αυτόν παρά μόνο κατά τη δεκαετία του 1920.

Φωτοθήκη
--------

* Γονυπετής δωρητής με τον Άγιο Ιωάννη τον Βαπτιστή (περ. 1470). Προσέξτε τη θέση των ποδών του Αγίου σε σύγκριση με την "Παναγία των Μεδίκων" του φαν ντερ Βάιντεν. Ο φαν ντερ Στοκτ τα μετατόπισε, απαράλλαχτα, από τα σκαλοπάτια στο κεκλιμένο γρασίδι, με αποτέλεσμα την κάπως αφύσικη πόζα.*Γονυπετής δωρητής με τον Άγιο Ιωάννη τον Βαπτιστή* (περ. 1470). Προσέξτε τη θέση των ποδών του Αγίου σε σύγκριση με την "Παναγία των Μεδίκων" του φαν ντερ Βάιντεν. Ο φαν ντερ Στοκτ τα μετατόπισε, απαράλλαχτα, από τα σκαλοπάτια στο κεκλιμένο γρασίδι, με αποτέλεσμα την κάπως αφύσικη πόζα.
* Ρόχιερ φαν ντερ Βάιντεν, Η Παναγία των Μεδίκων (περ. 1450).Ρόχιερ φαν ντερ Βάιντεν, *Η Παναγία των Μεδίκων* (περ. 1450).
* Πιετά (περ. 1455-59), σήμερα στο Μουσείο Mayer van den Bergh*Πιετά* (περ. 1455-59), σήμερα στο Μουσείο Mayer van den Bergh
* Η Προσκύνηση των Μάγων*Η Προσκύνηση των Μάγων*

Δείτε επίσης
------------

* Κατάλογος Φλαμανδών ζωγράφων

Βιβλιογραφία
------------

* Campbell, Lorne & Van der Stock, Jan. *Rogier van der Weyden: 1400–1464. Master of Passions*. Davidsfonds, Leuven, 2009. ISBN 978-90-8526-105-6

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 122962478. Ανακτήθηκε στις 13  Αυγούστου 2015.
2. ↑  *Ολλανδικό Ίδρυμα Ιστορίας της Τέχνης*. 75340. Ανακτήθηκε στις 17  Ιουλίου 2017.
3. ↑  (Ολλανδικά) *RKDartists*. 75340. Ανακτήθηκε στις 9  Οκτωβρίου 2017.
4. ↑  (Αγγλικά) *Union List of Artist Names*. 9  Αυγούστου 2021. 500121807. Ανακτήθηκε στις 9  Φεβρουαρίου 2024.
5. 1 2 3 4 5 6 7  C. Périer-d’Ieteren. "Stockt, Vrancke van der." In Grove Art Online. Oxford Art Online, (accessed December 4, 2011. Απαιτείται συνδρομή).
6. ↑  Το *Getty Union List of Artist Names* δίνει ως χρονολογία θανάτου περί το 1495.
7. ↑  Προστάτης Άγιος των χρυσοχόων, άλλων μεταλλοτεχνιτών και συλλεκτών μεταλλικών νομισμάτων
8. ↑  *Redemption Triptych: Last Judgement*, στον ιστοχώρο του Μουσείου Πράδο, ανακτήθηκε στις 4 Δεκεμβρίου 2011.
9. 1 2 3  *Kneeling Donor with Saint John the Baptist*, εγγραφή στον online κατάλογο του Allen Memorial Art Museum, ανακτήθηκε 4 Δεκεμβρίου 2011.
10. ↑  Campbell & Van der Stock p. 507

Εξωτερικοί σύνδεσμοι
--------------------

* Πολυμέσα σχετικά με το θέμα  Vrancke van der Stockt στο Wikimedia Commons
* Entry for Vrancke van der Stockt στον ιστότοπο *Union List of Artist Names*
* Entry for Vrancke van der Stockt στην *ArtCyclopedia*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 34392949
* **Europeana**: agent/base/45184
* LCCN: nr2002021756
* ISNI: 0000 0000 8218 427X
* GND: 122962478
* BPN: 86947150
* ULAN: 500121807
* ICCU: PALV076131
* RKD: 75340

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |